
Linna asutuste töökorraldusest
1. Asjaolud ja menetluse käik
Narva linnas tegutseb 9 munitsipaalkooli, 6 munitsipaalhuvikooli ja mitmed kultuuri- ja spordiasutused. Viimasel ajal on mitmes linna huvikoolis aset leidnud COVID-19 nakkuse puhangud, koroonaviiruse levikut puudutav olukord muutus Narva linnas kriitiliseks. Narva linnal lasub asutuste pidajana kohustus koroonaviiruse leviku tingimustes riske maandada. Reeglina ei ole võimalik korraldada õppetööd huvikoolides või huvitegevust hajutatult ja seetõttu suureneb COVID-19 haiguse levik. Eesmärgiga peatada COVID-19 haiguse leviku Narva linnas peatatakse ajutiselt huvihariduse omandamist ja huvitegevust ning teenuste osutamist.
Terviseameti 11.11.2020. a Narva Linnavalitsusele esitatud kirjas on toodud, et haigestumine Narvas toimub väga kiires tempos. Tuginedes lähipäevade ohuprognoosile ning tulenevalt nakkushaiguste ennetamise ja tõrje seaduse § 28 lg 2 p 1 tegi Terviseamet ettepaneku viia Narva koolid üle distantsõppele.

2 . Õiguslikud alused
Kohaliku omavalitsuse korralduse seaduse § 30 lõike 1 punkti 3 alusel lahendab ja korraldab linnavalitsus kohaliku elu küsimusi, mis ei kuulu volikogu pädevusse.
3. Otsus
3.1 Viia Narva linna munitsipaalomandis olevad üldhariduskoolid üle distantsõppele alates 12.11.2020. a.

3.2 Peatada alates 12.11.2020. a kontaktne õppetöö ja huvitegevused ning teenuste osutamine järgmistes linna asutustes:
3.1.1 Narva Laste Loomemaja;

3.1.2 Narva Muusikakool;

3.1.3 Narva Kunstikool;

3.1.4 Narva Noorte Meremeeste Klubi;

3.1.5 Narva Spordikool Energia;

3.1.6 Narva Paemurru Spordikool;

3.1.7 Narva Spordikeskus;

3.1.8 Kultuurimaja Rugodiv;

3.1.9 Narva Noortekeskus.
3.3 Kontaktse õppetöö ja huvitegevuste peatamise ajal õppetasu ei võeta.

4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

